stanford-oval/wikipedia huggingface dataset:
Johann Zarco
Ura > 125cc

Zarco debytoi 125-kuutioisissa kaudella 2009 Aprilian pyörällä. Hän oli sarjan kahdeskymmenes, ollen parhaimmillaan kuudes Italian kisassa. Kaudella 2010 Zarco oli sarjan yhdestoista, ollen jälleen parhaimmillaan kuudes. Kolmannella 125-kuutioisten kaudellaan Zarco saavutti avausvoittonsa Japanissa ja kaiken kaikkiaan 11 palkintosijaa ollen sarjan toinen.
Ura > Moto2

Kaudeksi 2012 Zarco siirtyi Moto2-luokkaan. Avauskaudellaan hän oli sarjan kymmenes 95 pisteellään. Toisella kaudellaan Zarco saavutti kaksi palkintosijaa ja oli sarjan yhdeksäs. Kaudella 2014 Zarco ajoi Caterhamilla sijoittuen neljästi kolmanneksi. Lopputuloksissa hän oli sarjan kuudes. Kaudeksi 2015 Zarco siirtyi Ajo Motorsportille ja saavutti ensimmäisen voittonsa Argentiinan kilpailussa. Hän varmisti mestaruutensa jo kauden neljänneksi viimeisessä kilpailussa Japanissa.
Aiheesta muualla

Kuvia tai muita tiedostoja aiheesta Johann Zarco Wikimedia Commonsissa
Jason Everman

Jason Everman (s. 16. elokuuta 1967 Alaska) on yhdysvaltalainen kitaristi-basisti, joka on soittanut muun muassa Nirvana- ja Soundgarden-yhtyeissä. Hän liittyi Nirvanan toiseksi kitaristiksi 1989. Hänen nimensä mainitaan ja hänen kuvansa esiintyy Nirvanan albumilla Bleach, vaikka hän ei soittanut yhdelläkään albumin kappaleista. Myöhemmin Everman palveli Yhdysvaltain maavoimissa.
Diskografia

Mind Funk
Dropped (1993)
Nirvana
Hard to Believe: Kiss Covers Compilation (1992)
With the Lights Out (2004)
OLD
Lo Flux Tube (1991)
Masters of Misery – Black Sabbath: An Earache Tribute (1992)
Soundgarden
Hands All Over (1990)
Loudest Love (1990)
Louder Than Live (1990)
Aiheesta muualla

Jason Everman Internet Movie Databasessa. (englanniksi)
Nirvana
| --- | --- |
Studioalbumit:   Bleach  Nevermind  In Utero 
Livealbumit:   MTV Unplugged in New York  From the Muddy Banks of the Wishkah 
Kokoelmat:  Nevermind It's an Interview | Incesticide | Nirvana | Sliver: The Best of the Box
EP:t:  Blew | Hormoaning
Singlet:  "Love Buzz" | "Sliver" | "Molly's Lips" | "Here She Comes Now" | "Smells Like Teen Spirit" | "Come as You Are" | "Lithium" | "On a Plain" | "In Bloom" | "Oh, The Guilt" | "Heart-Shaped Box" | "All Apologies" | "Rape Me" | "Pennyroyal Tea" | "About a Girl (Unplugged)" | "The Man Who Sold the World (Unplugged)" | "Where Did You Sleep Last Night" | "Lake of Fire (Unplugged)" | "Aneurysm (live)" | "Drain You (live)" | "You Know You’re Right"
Video- ja box set -julkaisut:  Live! Tonight! Sold Out!! | Singles | With the Lights Out | Classic Albums - Nirvana - Nevermind
Muuta:  Nirvanan diskografia | Grunge | X-sukupolvi | Courtney Love | Frances Bean Cobain | Kurt & Courtney | Last Days | Outcesticide | Fecal Matter | Foo Fighters | Sweet 75
Advanced Persistent Threat

Advanced Persistent Threat (APT, edistynyt jatkuva uhka) on tietoturvassa väljä termi, joka tarkoittaa hyökkääjän tai hyökkääjäryhmän pitkäaikaista kampanjaa jalansijan saavuttamiseksi tietoverkossa. Hyökkäyksen tavoitteena on kerätä arkaluontoista tietoa ja pysyä verkossa pitkäaikaisesti mahdollisesti tuhoisilla seurauksilla. APT käyttää jatkuvia, salakähmäisiä ja kehittyneitä hyökkäysmenetelmiä ja niiden kohteina ovat tyypillisesti korkea-arvoiset kohteet kuten valtiot ja suuryritykset. APT hyökkäykset voivat kohdistua myös pienempiin yrityksiin, jotka ovat osa toimitusketjua askeleen korkea-arvoiseen kohteeseen.
APT-hyökkäys vaatii paljon resursseja ja voi hyödyntää tietoteknisen hyökkäyksen lisäksi fyysisiä keinoja ja petoksia.
Hyökkäyksiä suorittavia ryhmiä on useita, joihin usein viitataan APT-osalla ja numerolla.
Aiheesta muualla

https://attack.mitre.org/groups/
Aimee Watson

Aimee Watson Seefeldin MM-kilpailuissa 2019.
Aimee Watson (s. 28. heinäkuuta 1987 Sydney) on australialainen maastohiihtäjä.
Watson kilpaili junioreiden MM-kilpailuissa Strynissä 2004 sijoittuen 5 kilometrin vapaan hiihtotavan kilpailussa 73:nneksi. Tarvisiossa 2007 hän sijoittui samalla matkalla 72:nneksi ja 10 kilometrin yhdistelmäkilpailussa 68:nneksi. Vuoden 2008 alle 23-vuotiaiden MM-kilpailuissa Val Venostassa hän oli parhaimmillaan 24:s 15 kilometrin vapaan hiihtotavan yhteislähtökilpailussa. Vuotta myöhemmin Praz de Lys Sommandissa hän oli parhaimmillaan 28:s vapaan hiihtotavan 10 kilometrin kilpailussa. Hinterzartenissa 2010 hän oli 29:s sekä 15 kilometrin yhdistelmäkilpailussa että perinteisen 10 kilometrillä. Hiihdon MM-kilpailuissa hän kilpaili ensimmäisen kerran Liberecissä 2009 sijoittuen 30 kilometrin vapaan hiihtotavan yhteislähtökilpailussa 52:nneksi, 15 kilometrin yhdistelmäkilpailussa 59:nneksi ja 10 kilometrin perinteisen hiihtotavan kilpailussa 64:nneksi. Val di Fiemmessä 2013 hän oli 15 kilometrin yhdistelmäkilpailussa 65:s ja 10 kilometrin vapaan hiihtotavan kilpailussa 79:s. Falunissa 2015 hän oli Australian viestijoukkueen mukana 14:s, 15 kilometrin yhdistelmäkilpailussa 53:s ja 10 kilometrin vapaan hiihtotavan kilpailussa 54:s. Sotšin olympialaisissa 2014 hän oli 30 kilometrin vapaan hiihtotavan yhteislähtökilpailussa 54:s ja 10 kilometrin perinteisen hiihtotavan kilpailussa 63:s.
Watson kilpaili maastohiihdon maailmancupissa ensimmäisen kerran Liberecissä helmikuussa 2008. Ensimmäiset maailmancupin pisteensä hän saavutti Pyeongchangissa helmikuussa 2017 sijoituttuaan 15 kilometrin yhdistelmäkilpailussa 27:nneksi.
Hänen nuorempi veljensä Callum Watson on myös maastohiihtäjä.
Adolphe Appia

Adolphe Appia
Adolphe Appia (1. syyskuuta 1862 Geneve, Sveitsi – 29. helmikuuta 1928 Nyon, Vaud, Sveitsi) oli sveitsiläinen arkkitehti, teatteriteoreetikko ja lavastustaiteen uudistaja, varsinkin valaistuksen käytön uranuurtaja. Uransa alkuaikana 1800-luvun lopulla Appia herätti huomiota näyttämötaidetta koskevilla kirjoituksillaan ja suunnitteli Wagnerin oopperoiden lavastusluonnoksia. Hän suunnitteli kolmiulotteisen näyttämötilan omaavia lavastuksia. Hän suunnitteli harmonista, tyyliteltyä ja usein symbolista ilmapiiriä luovaa valaistusta. Corgon Craigin tavoin hän kuului modernin skenografian tiennäyttäjiin. Hän ehdotti erityisesti näytämökuvan rakenteen ja valaistuksen uudistamista: hänen mukaansa näyttämökuvat pitäisi rakentaa plastisesti ja valaistus toteuttaa kunnioittaen yleisohjausta.
Ahvenanmaalaisten laulu

Ahvenanmaalaisten laulu (ruots. Ålänningens sång; alkusanat "Landet med tusende öar och skär...") on Ahvenanmaan maakuntalaulu. Tämän vuonna 1922 käyttöön otetun laulun on sanoittanut John Grandell (1892–1960), jonka sittemmin Ruotsiin muuttanut äiti Fransilia Persson oli kotoisin Ahvenanmaalta. Runo saattaakin alun perin olla äidin runo, jota pojan piti korjata. Laulun on säveltänyt Johan Fridolf Hagfors (1857–1931).
Runo ilmestyi Grandellin kokoelmassa I sol och skymning 1920. Runossa on neljä säkeistöä, mutta kolmas jätetään usein laulettaessa pois.
Aiheesta muualla

Ålänningens sång (mp3-muodossa)
Adenylaattisyklaasi

Adenylaattisyklaasin rakenne
Adenylaattisyklaasi (AC) on entsyymi, joka katalysoi syklisen adenosiinimonofosfaatin (cAMP) synteesiä ATP-molekyylistä. Adenylaattisyklaasin toimintaa säätelee G-proteiini. Adenylaattisyklaasin entsyyminumero on  EC 4.6.1.1 ja CAS-numero 9012-42-4.
Adenylaattisyklaasin katalysoima reaktio
Aiheesta muualla

Kyoto Encyclopedia of Genes and Genomes (KEGG): Enzyme, adenylate cyclase, EC 4.6.1.1 (englanniksi)
Brenda: Information on EC 4.6.1.1 - adenylate cyclase (englanniksi)
Aimeliik

| Aimeliik |
| --- | --- |
 Aimeliikin bai eli miesten kokoontumistalo
 Lippu
 Osavaltion sijainti Palaussa
Valtio:  Palau
Pinta-ala:  52 km²
Väkiluku (2015):  327
 – väestötiheys:  6,3 as./km²
Lyhenteet:  
 – ISO 3166:  PW-002
Aimeliik on yksi Palaun kuudestatoista osavaltiosta. Se on yksi kymmenestä Babeldaobin saarella sijaitsevasta osavaltiosta. Sen pinta-ala on 52 neliökilometriä ja siellä on 327 asukasta (vuonna 2015).
Aimeric de Peguilhan

Aimeric de Pegulhan 1200-lukulaisessa käsikirjoituksessa.
Aimeric de Peguilhan (n. 1170–1230) oli ranskalainen trubaduuri.
De Peguilhan syntyi Peguilhanissa. Hänen isänsä oli kauppias. De Peguilhan vietti elämästään noin kymmenen vuotta Italiassa.
De Peguilhanilta on säilynyt näihin päiviin saakka kymmeniä runoja, mutta ainoastaan kuuteen runoon on tallella myös musiikki.
Aarne S. Avela

Aarne Sakari Avela (19. maaliskuuta 1885 Oulu – 6. toukokuuta 1966 Turku) oli suomalainen insinööri, yliopettaja ja teknillisen alan oppikirjojen tekijä.
Avelan vanhemmat olivat lyseonrehtori Sakari Westerlund (1858–1925) ja Sofie Lindborg. Hän pääsi ylioppilaaksi Oulun lyseosta 1903 ja valmistui insinööriksi Polyteknillisestä opistosta 1908.
Avela oli konepajainsinöörinä teollisuuden ja rautateiden palveluksessa 1912–1925. Hän oli Tampereen teknillisen oppilaitoksen koneenrakennusopin lehtorina 1926–1945 ja yliopettajana 1945–1953.
Avela oli naimisissa 1914–1955 musiikinopettaja Saima Maria Snellmanin (k. 1955) kanssa.  Avelan sisar filosofian maisteri Alli Avela oli naimisissa kansanedustaja ja Maanmittaushallituksen pääjohtaja Kyösti Haatajan kanssa.
Teoksia

Höyrykattilain, höyrykoneiden ja polttomoottorien hoitajien pätevyysvaatimukset : voimassaolevien asetusten perusteella selostanut Aarne S. Avela. Otavan asetuskokoelma ; n:o 57. Otava 1928
Lasku- ja mittausoppia konealalla työskenteleville. Tekijä, Tampere 1942, 2. painos 1944
Sähkövirran synty sähkögeneraattorissa. Tekijä, Tampere 1942
Konepajaoppi : konepajojen ja teknillisten koulujen oppilaille. Tekijä, Tampere 1943, 2. lisätty ja täydennetty painos 1945, 3. painos 1948
Toimitustöitä

Ellison Hawks : Poikien insinöörikirja ; suomen oloja silmälläpitäen toimittanut Aarne S. Avela. WSOY 1928
Jani Rita

| Jani Rita |
| --- | --- |

Henkilötiedot
Syntynyt: 25. heinäkuuta 1981 (ikä 43) Helsinki, Suomi
Kansalaisuus:   Suomi
Jääkiekkoilija
Lempinimi:  Polle
Pelipaikka:  laitahyökkääjä
Maila:  vasen
Pituus:  185 cm
Paino:  96 kg
Pelinumero:  28
Pelaajaura
Pääsarjaura:  1998–2016
Seurat:  Jokerit (SML/KHL) Edmonton Oilers (NHL) Hamilton Bulldogs (AHL) Toronto Roadrunners (AHL) HPK (SML) Pittsburgh Penguins (NHL)
NHL-varaus:  13. varaus, 1999 Edmonton Oilers
| Mitalit> Maa:   Suomi.Miesten jääkiekko.MM-kilpailut  | Mitalit> Maa:   Suomi.Miesten jääkiekko.MM-kilpailut  | Mitalit> Maa:   Suomi.Miesten jääkiekko.MM-kilpailut  | Maa:   Suomi> Miesten jääkiekko. |
| --- | --- | --- | --- |
|  Pronssia | Latvia 2006 | jääkiekko |  |
Jani Markus Rita (s. 25. heinäkuuta 1981 Helsinki) on suomalainen uransa päättänyt jääkiekkoilija, joka pelasi laitahyökkääjänä. Hän edusti suurimman osan urastaan Jokereita, jonka edustusjoukkueessa pelasi 617 runkosarjaottelua.
Ura

Rita aloitti jääkiekkoharrastuksen Espoon Kiekkoseurassa, josta hän siirtyi myöhemmin Jokereiden junioreihin. Rita debytoi Jokerien edustusjoukkuessa 17-vuotiaana kauden 1998–1999 avauskierroksella vierasottelussa HPK:ta vastaan, ensimmäisen liigamaali syntyi 26. tammikuuta 1999 kotiottelussa KalPaa vastaan.
Edmonton Oilers varasi hänet 13:ntena pelaajana kesällä 1999 NHL:n vuotuisessa varaustilaisuudessa. Vuodenvaihteessa 2000–2001 pelatuissa nuorten MM-kisoissa Rita voitti kahdeksalla maalillaan turnauksen maalipörssin ja joukkueen mukana hopeaa. Rita teki katastrofaaliseen tappioon päättyneessä finaalissa Suomen ainoan maalin. Rita lähti Pohjois-Amerikkaan kevään 2001 jälkeen.
Seuraavilla kolmella kaudella hän ei onnistunut vakiinnuttamaan paikkaa Edmonton Oilersin kokoonpanosta. Rita pääsi pelaamaan NHL:ssä yhteensä 15 ottelua, joissa syntyivät tehot 4+1=5. Hän onnistui silti kehittymään hyväksi pisteidentekijäksi farmissa.
NHL:n työsulkukaudella 2004–2005 Rita palasi SM-liigaan, nyt HPK:n riveihin. Hän pelasi suuressa roolissa koko ajan ja hänet valittiin  MM-kisajoukkueeseen. Kisojen jälkeen Rita solmi Edmonton Oilersin kanssa yhdensuunnan sopimuksen, joka tarkoittaa sitä, että pelaajan palkkaa ei voida pudottaa farmikomennuksien myötä.
Hän sai heti pelipaikan Edmontonin edustusjoukkueesta, mutta rooli jäi pieneksi, ja hänet kaupattiin kesken kauden Pittsburgh Penguinsiin. Siellä Rita sai kokea yhden uran kohokohdistaan, kun hän pääsi pelaamaan supertähti Sidney Crosbyn rinnalla. Seitsemässä ottelussa Rita keräsi kuusi pistettä. Nivusvaiva pakotti hänet kuitenkin jäämään pois kokoonpanosta eikä hän myöhemmin päässyt enää pelaamaan hyökkäävissä kentällisissä. Hänen kautensa päättyi MM-kisoissa pronssin voittamiseen.
Kaudeksi 2006–2007 Rita palasi Jokereihin. Silloin hän pelasi ykköskentällisessä hyvien pelintekijöiden Petri Variksen ja Kim Hirschovitsin kanssa ja voitti maalipörssin tehden 56 ottelussa 32 maalia. Lisäksi Jokerit saavutti hopeaa ja Rita  valittiin SM-liigakauden tähdistökentälliseen.
Kauden 2006–2007 jälkeen Ritan maalimäärät laskivat selvästi ja hänen roolinsa pieneni. Vuoden 2013 lopussa hän pelasi uransa 502. runkosarjaottelunsa Jokereissa, nousten seuran kaikkien aikojen ottelutilaston kärkeen.
Uransa kaksi viimeisintä kautta Rita pääsi Jokereiden mukana pelaamaan KHL:ssä,  puolustavissa kentällisissä. 600:n Jokereissa pelatun runkosarjaottelun rajapyykin Rita ylitti KHL-liigan kotiottelussa Traktor Tšeljabinskia vastaan 10. joulukuuta 2015. Kesäkuussa 2016 Rita ilmoitti lopettavansa uransa, koska hän ei saanut perheensä kannalta sopivaa ammattilaissopimustarjousta. Rita pelasi urallaan Jokereissa kaikkiaan 617 runkosarjaottelua, mikä oli ennätys joulukuuhun 2018 asti, jolloin hänet ohitti tilastossa Tomi Mäki.
Ura > Joukkuesaavutuksia

MM-pronssia 2006
Nuorten MM-hopeaa 2001
18-vuotiaiden EM-hopeaa 1998
kaksi SM-hopeaa 2000 ja 2007 (Jokerit)
kaksi SM-pronssia 2005 (HPK) ja 2012 (Jokerit)
A-nuorten SM-kulta 1999 (Jokerit)
A-nuorten SM-hopea 1998 (Jokerit)
Ura > Valintoja ja henkilökohtaisia saavutuksia

Nuorten MM-kisojen All Stars -hyökkääjä 2001
SM-liigan runkosarjan maalikuningas (Aarne Honkavaara-palkinto) ja liigan All Starsissa 2007 (Jokerit)
SM-liigan herrasmiespelaaja 2005 (Raimo Kilpiö-palkinto) (HPK)
The Hockey Newsin valitsema farmiliigan paras tulevaisuuden toivo 2002 (Hamilton Bulldogs)
Opiskelut

Rita lopetti 16-vuotiaana päivälukion aikatauluongelmien vuoksi, mutta hän aloitti muutaman vuoden tauon jälkeen lukion käynnin uudestaan nettiopiskelun muodossa. Rita kirjoitti ylioppilaaksi keväällä 2007, ja kirjoitusten jälkeen hän alkoi opiskella Helsingin avoimessa kauppakorkeakoulussa. Hän pääsi myöhemmin Aalto-yliopistoon jatkamaan opintojaan, ja keväällä 2016 Rita valmistui kauppatieteiden kandidaatiksi.
Aiheesta muualla

Jani Rita The Internet Hockey Databasessa (englanniksi)
| 0 | 1 | 2 |
| --- | --- | --- |
| Edeltäjä: Kimmo Kuhta | Raimo Kilpiö -palkinnon voittaja 2005 | Seuraaja: Esa Pirnes |
| 0 | 1 | 2 |
| --- | --- | --- |
| Edeltäjä: Tony Salmelainen | Aarne Honkavaara -palkinnon voittaja 2007 | Seuraaja: Janne Pesonen |
Suomen joukkue – Jääkiekon MM-kilpailut 2005
2 Kukkonen |
3 Nummelin |
4 Timonen (A) |
5 Saravo |
6 Väänänen |
7 Niemi |
8 Jokinen |
10 Karalahti |
12 Jokinen (A) |
14 Hagman |
16 Peltonen (C) |
20 Pakaslahti |
22 Eloranta |
23 Hahl |
24 Viuhkola |
25 Hentunen |
26 Söderholm |
27 Pärssinen |
28 Rita |
30 Norrena |
31 Nurminen |
32 Bäckström |
37 Ruutu |
39 Kapanen |
71 Kallio |
Valmentaja Erkka Westerlund
Suomen joukkue – Jääkiekon MM-kilpailut 2006
3 Nummelin (A) |
5 Kukkonen |
6 Saravo |
7 Berg |
9 Luoma |
10 Bergenheim |
12 O. Jokinen |
15 T. Ruutu |
16 Peltonen (C) |
18 Mäntylä |
20 Miettinen |
21 Koivu |
22 Santala |
23 Hahl |
24 Viuhkola |
25 Hentunen |
28 Rita |
30 Norrena |
31 Niittymäki |
32 Bäckström |
33 Lehtonen |
36 J. Jokinen |
37 J. Ruutu (A) |
55 Pirnes |
71 Kallio |
Valmentaja Erkka Westerlund
Jani Rita
Jaroslav Halák

| Jaroslav Halák |
| --- | --- |

Henkilötiedot
Syntynyt: 13. toukokuuta 1985 (ikä 39) Bratislava, Tšekkoslovakia
Kansalaisuus:   Slovakia
Jääkiekkoilija
Pelipaikka:  maalivahti
Hanska:  vasen
Pituus:  179 cm
Paino:  83 kg
Seura
Seura:  HC Slovan Bratislava
Sarja:  Extraliga
Pelaajaura
Pääsarjaura:  2003–
Aik. seurat:  Long Beach Ice Dogs (ECHL)   Hamilton Bulldogs (AHL)   Montreal Canadiens (NHL)   St. Louis Blues (NHL)   Washington Capitals (NHL)   New York Islanders (NHL)   Boston Bruins (NHL)   Vancouver Canucks (NHL)   New York Rangers (NHL)
NHL-varaus:  271. varaus, 2003 Montreal Canadiens
Jaroslav Halák (s. 13. toukokuuta 1985 Bratislava, Tšekkoslovakia) on slovakialainen jääkiekkoilija, pelipaikaltaan maalivahti. Hän pelaa slovakialaisessa HC Slovan Bratislavassa.
Ura

Halák pelasi Slovakian juniorisarjoissa, joista Montreal Canadiens varasi hänet NHL:ään vuoden 2003 varaustilaisuudessa. Slovakian Extraliigassa Halák esiintyi ensimmäistä kertaa kaudella 2003–2004 HC Slovan Bratislavassa. Hän siirtyi kaudeksi 2004–2005 Pohjois-Amerikkaan QMJHL-juniorisarjan Lewiston Maineiacsiin. Halák siirtyi Montrealin organisaatioon kaudeksi 2005–2006. Pääosan kaudesta hän pelasi farmin farmissa ECHL-liigan Long Beach Ice Dogsissa, mutta hän pääsi myös pelaamaan AHL:n Hamilton Bulldogsiin. ECHL:ssä Halákilla oli sarjan paras torjuntaprosentti.
Kaudella 2006–2007 Halák pelasi ensimmäiset NHL-ottelunsa Montrealissa. Hän torjui 16 ottelussa ja voitti kolme ensimmäistä otteluaan. AHL:n Hamiltonissa Halák pelasi 28 ottelussa ja päästi niissä vain kaksi maalia ottelua kohden, AHL:n vähiten. Halák aloitti kauden 2007–2008 AHL:ssa, mutta sen jälkeen kun Montreal kauppasi Cristobal Huet'n Washington Capitalsiin Halák nousi Carey Pricen varamaalivahdiksi. Halák pelasi myös kaksi pudotuspeliottelua kauden aikana. Kesällä 2008 Montreal teki kahden vuoden jatkosopimuksen hänen kanssaan.
Halák nousi ohi Pricen Montrealin ykkösmaalivahdiksi kaudella 2009–2010. Halák pelasi erinomaisesti erityisesti pudotuspeleissä, ja hänen torjuntojensa ansiosta Montreal onnistui pudottamaan jatkosta sekä runkosarjan voittajan Washington Capitalsin että hallinneen Stanley Cup -voittajan Pittsburgh Penguinsin. Halákin sopimus loppui kauden jälkeen, ja Montreal olisi joutunut antamaan hänelle ison palkankorotuksen. Montreal kauppasi hänet kesäkuussa St. Louis Bluesiin vaihdossa Lars Elleriin ja Ian Schultziin. Kaudella 2010–2011 Halák pelasi St. Louisissa yhteensä 57 ottelua torjuntaprosentilla 91,0 ja hänen päästettyjen maalien keskiarvonsa oli 2,48. Seuraavan kauden päätteeksi hänet ja St. Louisin toinen maalivahti Brian Elliott palkittiin William M. Jennings Trophylla maalivahteina, joiden joukkue päästi NHL:n runkosarjassa vähiten maaleja. Halák pelasi runkosarjakaudella 2011–2012 46 ottelua torjuntaprosentilla 92,6 ja hänen päästettyjen maalien keskiarvonsa oli 1,97.
Helmikuussa 2014 St. Louis kauppasi Halákin sekä Chris Stewartin, William Carrierin ja kaksi varausvuoroa Buffalo Sabresiin vaihdossa Ryan Milleriin ja Steve Ottiin. Sabres vaihtoi Halákin vajaa viikko myöhemmin Washington Capitalsiin varausvuoron kera ja sai vastineeksi Michal Neuvirthin ja Rostislav Kleslan.
Kesäkuussa 2014 hän teki sopimuksen New York Islandersin kanssa. Joulukuussa 2014 hän onnistui rikkomaan Islandersin seuraennätyksen ottamalla kymmenennen perättäisen voiton. Lisäksi hänet valittiin kauden aikana NHL:n tähdistöotteluun ensimmäisen kerran hänen uransa aikana.
Kaudelle 2018–2019 Halák siirtyi Boston Bruinsiin Tuukka Raskin varamaalivahdiksi. Toukokuussa 2020 Halak teki yksivuotisen jatkosopimuksen Bruinsin kanssa
Heinäkuussa 2021 Halak teki Vancouver Canucksin kanssa vapaana agenttina yksivuotisen ja 1,5 miljoonan dollarin arvoisen sopimuksen.
Maajoukkue

Halák on edustanut Slovakiaa neljässä nuorten arvoturnauksessa. Hän torjui maan paidassa vuosina 2002 ja 2003. Jälkimmäisissa kilpailuissa Slovakia sijoittui hopealle. Nuorten MM-kilpailuissa Halák oli Slovakian joukkueen mukana vuosina 2004 ja 2005.
Slovakian edustusjoukkueessa Halák pelasi ensimmäisen arvoturnauksen MM-kilpailuissa 2007. Seuraavan kerran hän oli mukana vuonna 2008. Halák torjui Slovakian olympialaisissa 2010 neljänneksi. Halák edusti Slovakin maajoukkuetta myös omissa kotikisoissa 2011, mutta siellä hänen ja koko
Slovakian joukkueen pelit eivät menneet kovinkaan hyvin. Slovakia jäi kisoissa lopulta kymmenenneksi.
Aiheesta muualla

Kuvia tai muita tiedostoja aiheesta Jaroslav Halák Wikimedia Commonsissa
| 0 | 1 | 2 |
| --- | --- | --- |
| Edeltäjä: Cory Schneider & Roberto Luongo | William M. Jennings Trophyn voittaja 2012 (yhdessä Brian Elliottin kanssa) | Seuraaja: Corey Crawford & Ray Emery |
452 eaa.

| --- | --- |
Vuosisadat: 500-luku eaa. · 400-luku eaa. · 300-luku eaa.
Vuosikymmenet: 500-luku eaa. · 490-luku eaa. · 480-luku eaa. · 470-luku eaa. · 460-luku eaa. · 450-luku eaa. · 440-luku eaa. · 430-luku eaa. · 420-luku eaa. · 410-luku eaa. · 400-luku eaa. · 390-luku eaa.
Vuodet: 500 eaa. · 499 eaa. · 498 eaa. · 497 eaa. · 496 eaa. · 495 eaa. · 494 eaa. · 493 eaa. · 492 eaa. · 491 eaa. · 490 eaa. · 489 eaa. · 488 eaa. · 487 eaa. · 486 eaa. · 485 eaa. · 484 eaa. · 483 eaa. · 482 eaa. · 481 eaa. · 480 eaa. · 479 eaa. · 478 eaa. · 477 eaa. · 476 eaa. · 475 eaa. · 474 eaa. · 473 eaa. · 472 eaa. · 471 eaa. · 470 eaa. · 469 eaa. · 468 eaa. · 467 eaa. · 466 eaa. · 465 eaa. · 464 eaa. · 463 eaa. · 462 eaa. · 461 eaa. · 460 eaa. · 459 eaa. · 458 eaa. · 457 eaa. · 456 eaa. · 455 eaa. · 454 eaa. · 453 eaa. · 452 eaa. · 451 eaa. · 450 eaa. · 449 eaa. · 448 eaa. · 447 eaa. · 446 eaa. · 445 eaa. · 444 eaa. · 443 eaa. · 442 eaa. · 441 eaa. · 440 eaa. · 439 eaa. · 438 eaa. · 437 eaa. · 436 eaa. · 435 eaa. · 434 eaa. · 433 eaa. · 432 eaa. · 431 eaa. · 430 eaa. · 429 eaa. · 428 eaa. · 427 eaa. · 426 eaa. · 425 eaa. · 424 eaa. · 423 eaa. · 422 eaa. · 421 eaa. · 420 eaa. · 419 eaa. · 418 eaa. · 417 eaa. · 416 eaa. · 415 eaa. · 414 eaa. · 413 eaa. · 412 eaa. · 411 eaa. · 410 eaa. · 409 eaa. · 408 eaa. · 407 eaa. · 406 eaa. · 405 eaa. · 404 eaa. · 403 eaa. · 402 eaa. · 401 eaa. · 400 eaa. · 399 eaa.
Akizuki

Akizuki voi tarkoittaa seuraavia asioita:
Akizuki (klaani), japanilainen aatelissuku
Akizuki (sukunimi), japanilainen sukunimi
Akizuki-kapina, kapina Japanissa 1876
Akizuki-luokka, hävittäjäluokka
Akizuki (1941), Akizuki-luokan hävittäjä
Akizuki-luokka (1959), hävittäjäluokka
JS Akizuki (DD-161), Akizuki-luokan hävittäjä
Akizuki-luokka (2010), hävittäjäluokka
JS Akizuki (DD-115), Akizuki-luokan hävittäjä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Akizuki”, voi hakea sivunnimihaulla, laajalla sivunnimihaulla tai tekstihaulla.
Johanna I (Napoli)

Johanna I ja hänen toinen aviomiehensä Ludvig, Roberto d’Oderision seinämaalaus 1350-luvulta Santa Maria Incoronatan kirkossa Napolissa.
Johanna I (ital. Giovanna; 1326 – 22. toukokuuta 1382 Muro) oli Napolin kuningaskunnan hallitsija vuosina 1343–1382. Hän oli valtakaudellaan neljästi naimisissa ja luopui Napolin vaatimuksista Sisiliaan. Johannan sukulainen Kaarle III syrjäytti ja surmatti hänet.
Tausta ja henkilökuva

Johannan isä oli Napolin kruununprinssi Kaarle, joka kuoli vuonna 1328 ehtimättä periä kruunua. Johannan äiti oli Maria Valoislainen ja äidinisä Valois’n kreivi Kaarle. Ranskan kuningas Filip VI oli Johannan eno. Johanna naitettiin vuonna 1333 vain seitsemänvuotiaana pikkuserkkunsa, Unkarin prinssi Andreaan kanssa. Avioliiton järjesti Johannan isoisä, Napolin kuningas Robert Viisas ehkäistäkseen perimyskiistat Anjou-suvun napolilaisen ja unkarilaisen haaran välillä. Andreaan isä, Unkarin kuningas Kaarle Robert oli ollut Napolin kruununperimyksessä Robertin edellä.
Johannaa pidettiin kauniina ja älykkäänä, ja hän oli runoilijoiden ja oppineiden suosija. Hänen tuttaviinsa kuuluivat runoilijat Giovanni Boccaccio ja Francesco Petrarca. Hän ystävystyi myös pyhän Birgitan kanssa.